Viðskiptavinir IKEA safna tæplega 2,4 milljónum króna fyrir menntun barna Talið er að þegar hafi að minnsta kosti 560 manns látið lífið í kjölfar mikilla flóða og skriðufalla í fjallabæjunum Teresopolis , Nova Friburgo og Petropolis skammt frá höfuðborginni Rio de Janeiro . Á síðustu dögum hefur rignt jafn mikið og venjulega rignir á einum mánuði á þessu svæði og er ástandinu lýst sem einum af verstu náttúruhamförum landsins . Sem dæmi hafa um 5000 manns misst heimili sín í Petropolis , þarf af munu um 1500 vera börn . Alls eru ríflega 200 þúsund börn , sem búa í þessum bæjum . Þúsundir manna neyddust til að yfirgefa heimili sín þegar fossandi rigning og steinar féllu á hús þeirra og byggingar . Hundruðir húsa hafa eyðilagst og mikið landflæmi hefur horfið undir vatn . Á sumum stöðum hefur vatnið farið tvo til þrjá metra yfir byggingarnar . Ónýtir vegir og brýr , rafmagnsleysi og laskaðar samskiptalínur hafa tafið fyrir björgunaraðgerðum . „ Enn virðist ekkert lát á rigningum og líf þúsunda barna er í hættu , “ segir Heloisa Oliveira , framkvæmdastjóri Barnaheilla - Save the Children í Brasilíu . „ Flóðin fara á miklum hraða um þorpin og draga allt með sér þannig að börn og fjölskyldur þeirra hafa ekkert til að reiða sig á . Líkamar finnast oft og tíðum í nokkurra kílómetra fjarlægð frá þeim stað þar sem flóðin gripu þá . Fólk baslar við að finna sér samastað og leitar skjóls í opinberum byggingum sem ekki hafa lent í flóðunum eða skemmst . Margir eru í sárri þörf fyrir vatn , fæðu , skó og fatnað . Við eigum í kapphlaupi við tímann með að ná til þessara fjölskyldna til að hjálpa þeim að lifa þessar hamfarir af . “ Barnaheill - Save the Children vinnur náið með Almannavörnum Brasilíu og undirbýr nú teymi hjálparstarfsmanna sem ætlað er að fara inn í bæi og þorp á flóðasvæðunum til að veita börnum og fjölskyldum þeirra neyðarhjálp . Lögð er áhersla á að taka tillit til þarfa barna ( vernd , menntun , heilsa ) .